המדריך המלא להתמודדות עם תופעות הלוואי של הריון | תזונה ובריאות - בא-במייל
בעין חיצונית ניראת תקופת ההיריון ככל כך קסומה ומיוחדת עבור האישה, אך כאשר תכנסי אליה בפועל, תגלי פתאום שאף אחד לא סיפר לך על הכאבים והבעיות שתחווי במהלכה: כאבי גב, בצקת ברגליים ואפילו טחורים הם חלק מהתופעות האלה, שאמנם עלולות להשפיע על גברים ונשים בכל גיל ובכל מצב, אך בזמן ההריון הן מציקות שבעתיים. כדי שתוכלי להתמודד עם כל אחת מהתופעות הלא נעימות האלה הכנו לך את הכתבה הבאה, שבעזרתה תהיי מסוגלת לעבור את התקופה הזאת עם פחות כאבים ובעיות גופניות.
צרבת היא תופעה שנגרמת מעודף חומציות בקיבה, והיא בהחלט יוצרת תחושה לא נעימה. צרבת בדרך כלל מתרחשת בעקבות אכילת מזונות שומניים או שתיית קפה והיא מתבטאת בתחושה של חומצה שעולה במעלה הגרון, ולא רק נשים הריוניות סובלות ממנה. פעמים רבות גם מי שלא סובלת מצרבות באופן כללי תחווה אותן בזמן ההריון, בגלל הרחם הגדל שיוצר לחץ על מערכת העיכול. כדי להימנע ככל האפשר מצרבת יש לשמור על תזונה שתכלול פחות מאכלים שומניים. תוכלי ללחוץ כאן כדי לקרוא עוד על צרבת ועל דרכי הטיפול בה.
2. כאבי גב תחתון
כתוצאה מהבטן הגדולה, בשלבים המאוחרים של ההריון נוצר לחץ על הגב התחתון, וזה מתבטא בכאבים ובשרירים תפוסים אצל כשני שליש מהנשים ההרות. כדי למנוע את המצב ולטפל בבעיה יש לבצע מתיחות ותרגילים שיניעו את אזור הגב התחתון וישחררו את השרירים התפוסים - כמו אלו שתוכלו למצוא בכתבה הזאת.
מעבר למחסור בשעות שינה, עייפות יכולה להיגרם כתוצאה מסיבות אחרות שיש לך שליטה עליהן. למשל, במקרים רבים ההריון גורם למחסור בברזל, שאותו ניתן למנוע בעזרת נטילת תוסף ברזל עדין. עייפות עלולה להיות גם סימן למחסור במים בגוף: בהריון הגוף צריך יותר מים, ולכן יש סיכוי גדול יותר שסיבת העייפות היא התייבשות. בנוסף לנטילת ברזל ושתיית כמות מים מספקת, תוכלי ללחוץ כאן כדי להכיר את המזונות שיעניקו לך אנרגיה למשך כל היום.
4. שכחה ובלבול
נשים רבות טוענות שהן חוות בעיות זיכרון ובלבול כללי בזמן ההריון; הן עלולות לשכוח למה הן נכנסו לחנות, איפה הן הניחו את ארנק ואפילו את מספר הטלפון שלהן. אמנם לרוב מתמודדים עם המצבים האלו בהומור, אך זה לא אומר שחייבים לקבל אותם כחלק בלתי נפרד מחווית ההריון. התופעות האלה מזכירות הפרעות קשב וריכוז, כדי להתמודד עימן אפשר להשתמש בטיפים שתמצאו בכתבה הזאת.
5. טחורים
טחורים הם בעיה שכיחה אצל נשים בהריון בשל הלחץ הרב שמופעל על אזור האגן והשינויים ההורמונאליים שהגוף שלהן עובר. כדי למנוע מצב של טחורים יש לטפל בבעיות עצירות וקשיי עיכול דומים כפי שיוסבר בהמשך, כמו גם לחזק את שרירי רצפת האגן ולשפר את זרימת הדם. אם אתם כבר סובלת מטחורים, במסגרת ההריון או באופן כללי, תוכלי ללחוץ כאן כדי ללמוד כיצד ניתן לטפל בהם ולהקל על תסמיני הבעיה.
6. אף סתום
אף סתום נגרם בדרך כלל כתוצאה מהצטננות, אך לפעמים הוא יכול להיות אחת מתופעות הלוואי של הריון, לרוב החל מהחודש השני. הסיבה לאף סתום בהריון היא השינויים ההורמונאליים שהגוף עובר, כמו למשל עלייה ברמת האסטרוגן. אפשר לשפר את המצב בקלות מפתיעה בעזרת שני הטיפים שתוכלו למצוא בסרטון הזה, אשר מתאימים גם לטיפול באף סתום כתוצאה ממחלה או אלרגיה.
7. התכווצויות שרירים ברגליים
התכווצויות שרירים הן תופעה שנגרמת כתוצאה ממאמץ רב מדי, כשבמהלך הריון הגורם לה הוא העומס הרב המופעל על הרגליים לאורך כל שעות היום. כדי למנוע את התופעה הזאת יש להשתדל שלא לעמוד לזמן ממושך ולהתאמץ פחות לאורך היום. אם את עדיין חווה התכווצויות שרירים תוכלי למצוא תועלת בכתבה הבאה, שמפרטת שיטות נוספות למנוע אותן.
8. נדודי שינה
נדודי שינה יכולים להופיע בין היתר בגלל דאגות, התרגשות או בעיות גופניות שקשורות לשינה. בתקופת ההריון קורים הרבה שינויים פיזיים ורגשיים ולכן לא מפתיע ש-8 מתוך 10 נשים חוות נדודי שינה ובעיות דומות במהלך הריונן. אולי זה קצת מנחם לדעת שאת לא היחידה, אבל זה עדיין לא כל כך נעים להתהפך במיטה ולדעת שמחר תתחילי את היום עייפה. תוכלי ללחוץ כאן כדי להכיר כמה טיפים שיעזרו לך להירדם בפעם הבאה שלא תצליחי לישון, וכמובן שניתן להשתמש בהם גם כדי להצליח לנמנם במהירות אחרי לידת התינוק, על מנת שתוכלי לנוח כמה שיותר ולצבור אנרגיה.
9. עצירות ונפיחות בבטן
אחת הסיבות לעצירות במהלך ההריון היא עלייה ברמת ההורמון פרוגסטרון, אשר מרפה שרירים רבים בכל הגוף ביניהם אלו שנמצאים במערכת העיכול, ומשמעות הדבר היא שמזון עובר דרך המעיים לאט יותר. בעקבות פעולת ההורמון יכולה להיווצר גם תחושה של נפיחות בבטן וגזים. הנה שני מאמרים שיוכלו לעזור לך להתגבר על הבעיות האלה: לחיצה על הקישורים הבאים תאפשר לכן להכיר טיפים להקלה על עצירות, וגם מתכונים לארוחות בוקר נהדרות שיקלו על תחושת הנפיחות.
10. נפיחות ברגליים
בצקת גורמת לרגליים להתנפח ולהתמלא בנוזלים בצורה שנראית קצת משונה. היא מופיעה פעמים רבות אצל מבוגרים ויכולה להעיד על מגוון בעיות בריאותיות, אך בשליש האחרון של ההריון בצקת ברגליים היא תופעה נורמלית ושכיחה כתוצאה ממעמסת המשקל על הרגליים. רצוי לטפל בבעיה בעזרת עיסוי מקומי וישיבה עם רגליים מורמות, וגם באמצעות תרופות טבעיות להקלה על הנפיחות.
לסיכום, תקופת ההריון היא אכן לא פשוטה, אבל עכשיו כשקראת את הכתבה יש לך את הכלים להתמודד מול כל תופעה, וליהנות מתקופת הציפייה המרגשת לתינוק. שיהיה במזל טוב!
תכנים קשורים: טיפים, בריאות, הריון, צרבת, כדאי לדעת, נשים בהריון, נדודי שינה, עצירות, טחורים, הפינה הנשית, בריאות הגוף, כאבי גב תחתון